Notícies :: Concerts :: Guitarra, saxo i piano a El Primer Palau | Divulgació i actualitat musical de música clàssica i òpera\nEl passat dilluns dia 8 d’octubre vam tenir l’oportunitat d’escoltar els protagonistes dela segona jornada d’El Primer Palau, l’Andrea González Caballero, guitarrista que va interpretar Clerch, Albéniz, Rodrigo i Jiménez Manjón i el Duo Vallès-Vera (Miquel Vallès, saxo alt, i Elisabeth Vera, piano), que va interpretar Brotons i compositors americans com Albright i Creston. En el podcast adjunt hi trobareu els secrets del concert.\nL’expectativa era alta, sobretot, després del magnífic concert que vam gaudir el dia 1O amb el Trío Ramales i Joan Seguí Mercadal. Però el resultat va ser esplèndid, amb el plus de tenir a l’escenari del Palau de la Música Catalana dos instruments poc habituals en concerts de clàssica i en orquestres simfòniques o de cambra, com la guitarra i el saxo alt. Això afegia molt atractiu a la vetllada, que es va caracteritzar per la reivindicació d’aquests instruments “perifèrics” que tenen al seu abast un repertori majoritàriament contemporani per la seva relativa joventut. Un concert marcat fortament per dos universos sonors be contrastats: l’hispànic en el cas de la guitarra, i l’americà, en el cas del saxo alt i el piano.\nAndrea González Caballero és una guitarrista basca que desprèn passió i sensibilitat, tècnica i expressivitat i, tot i la seva jovenesa, està versada a trepitjar escenaris d’arreu del món (Itàlia, EUA, Hongria, Mèxic, Cuba, Alemanya) i ara està perfeccionant els seus estudis amb el mestre Manuel Berrueco a la Universitat John Hopkins de Baltimore. Ens va oferir un programa amb el qual està molt familiaritzada, ja que la majoria de les peces formen part d’un disc que va publicar el 2017 amb segell Naxos. Va ser una interpretació molt integral i coherent, amb un discurs clar i sense fissures. Els meravellosos Preludios de primavera de Joaquín Clerch (1965), en set moviments, van sonar vius, sensuals però precisos i amb gran domini dels reguladors i els matisos de la partitura. En cap cas va caure en el perill d’embrutar la melodia amb l’harmonia, sinó que tot va sonar molt nítid, però sense caure en la caricatura. Cal destacar l’expressivitat que va desplegar amb el bellíssim “Souvenir de Granada”.\nTorre Bermeja, d’Isaac Albéniz (1860-1909), és una obra plena de vivacitat i color, emotiva i plena de virtuosisme que requereix un gran domini dels reguladors i facilitat en les agilitats, però també solidesa en el gruix harmònic per sostenir una melodia que necessita claredat en la interpretació. González hi va posar l’ànima, i va tocar amb el caràcter que requeria la peça: precís però, alhora, desenfadat. Tot seguit va interpretar l’única obra del programa que no està inclosa en el seu disc de Naxos, les Tres piezas españolas de Joaquín Rodrigo (1901-1999). El “Fandango”, d’estructura molt clara, va sonar animat i amb esperit optimista, que contrastava amb la melangia de la “Passacaglia”, amb un tema lent en to menor en què s’havia de tenir molta cura dels cromatismes. Finalment, el “Zapateado” és un allegro molt arpegiat que va sonar amb un toc de gràcia. El recital de Caballero es cloïa amb Aire vasco, d’Antonio Jiménez Manjón (1866-1919), que mostrava el moment d’esplendor de la guitarra en una peça emmarcada al Romanticisme però amb un accent molt clàssic en la sonoritat. La melodia de la segona part, molt ballable, va sonar atractiva per part de González Caballero, que va desplegar harmonies subtils, per acabar amb un passatge virtuosístic però en el qual en cap moment es va perdre la melodia.\nEl Duo Vallès-Vera, integrat pel saxofonista alt Miquel Vallès i la pianista Elisabeth Vera, va canviar radicalment el color musical de la sala. La tendresa i el romanticisme de la guitarra es veien contrastats per llum i brillantor, vigor i modernitat del saxo i el piano. En una entrevista a Barcelona Clàssica al millor saxofonista baix del nostre país, Joan Martí Frasquier, el músic comentava que el saxo “és un instrument que es va patentar el 1846, però Adolphe Sax ja tenia la idea d’introduir-lo dins l’orquestra simfònica i amb un rol molt determinat. Durant els anys en què ell va viure, el saxo va tenir una molt bona rebuda, però en morir Sax, el saxo va quedar oblidat. No va reaparèixer fins que els saxofonistes de jazz el van recuperar i per això no s’ha acabat de consolidar mai dins dels circuits de la música clàssica”. Podeu llegir tota l’entrevista aquí. D’aquesta manera s’entén per què el repertori del Duo Vallès-Vera és totalment contemporani, encara que no s’emmarca en la radicalitat sonora sinó més aviat en una estètica molt influenciada pel musical de Broadway, amb harmonies extremadament atractives i melodies sensuals, arriscant però sense trencar, amb ritmes sincopats i sinuosos, molt a l’americana.\nPerò la primera obra que va interpretar el duo era de Salvador Brotons (1959). Ja a l’inici d’aquesta sonata per a saxo alt i piano es va sentir un so molt empastat, tot i que la màxima conjunció arribaria amb els americans. Els aguts del saxo no eren gens forçats, amb un so diàfan i sense fissures i el piano va tocar amb molta elegància i va intervenir de forma especialment interessant amb la plenitud harmònica que desplega la peça. Al segon moviment, el piano explorava camins inconeguts amb gran precisió i claredat en l’atac. El saxo combinava un so més vellutat als greus amb la brillantor de les notes agudes, sense arribar mai a l’estridència. L’obra es tancava amb un passatge molt demandant que fins i tot requeria tècniques expandides per al saxo –d’una manera molt subtil.\nWilliam Albright (1944-1998) s’iniciava amb melangia, amb la repetició d’una nota que primer procedia del piano i després reprenia el saxo. Un començament molt líric que s’embruta amb notes arrossegant-se pel teclat, alhora que els claus del saxo es feien més evidents, però això no impedia resseguir la bella melodia en ambdós instruments. Els trinats eren precisos i donaven un aire medievalesc a la partitura que, d’altra banda, tenia una sonoritat molt nova, per després descriure un lirisme trencat per les dissonàncies insistents del piano, que acabà emetent ressonàncies suggerents. La interpretació va ser apassionada i honesta, amb un alt grau de coneixement de la peça.\nEl concert es cloïa amb una sonata de Paul Creston (1906-1985) que començava amb vigor, continuava d’una forma més tranquil·la i acabava amb un toc d’alegria. Al primer moviment, el piano havia de sortejar un àmbit molt ample, tocant en els extrems de l’instrument. La melodia era molt moguda, dins els estàndards de la tonalitat però amb dissonàncies marcades. Les notes dobles aguantades amb el pedal de Vera van ser molt ben executades i el saxo va saber trobar el caràcter sincopat que requeria la peça, en una màxima conjunció entre els dos instruments. Tot seguit arribava la serenor, torbada per algunes harmonies dissonants. El saxo agafà els mateixos temes que encetava el piano, i va sonar obert, lluminós i optimista. Per acabar amb un ritme clarament sincopat i simpàtic que desprèn alegria, que fins-i-tot incorporava elements pop o folklòrics, molt en la línia del musical. L’execució va ser precisa i emotiva, amb gran compenetració entre Miquel Vallès i Elisabeth Vera, que han demostrat que, malgrat la seva joventut com a duo, poden abordar temes complexos amb una gran professionalitat i rigor.\nAmb aquest to desenfadat i còmplice amb què ens van deixar el Duo Vallès-Vera i l’emotivitat i vigor d’Andrea González Caballero enfilem la setmana que ve amb el violoncel de Roger Morelló, amb obres de Cassadó i Brahms, i MazikDuo, que interpretarà obres de Weinberg, Bloch i Schoenfield. Una cita que tampoc us podeu perdre, dilluns dia 15 d’octubre a les vuit del vespre al Palau de la Música Catalana.\nMés, sobre...: el primer palau , palau de la música , saxo , piano , guitarra , cambra


Espanya, amb el català Pau Dorca com a capità, finalitza cinquena a l’Europeu de TREC\nPublished in Septiembre 12, 2014\nEls dies 5, 6 i 7 de setembre, es va celebrar a la localitat italiana de Pratissolo di Scandiano, el Campionat d’Europa de TREC de les categories Absoluta i Junior. En totes dues categories, els dos equips espanyols van finalitzar en la cinquena posició, destacant la participació dels catalans, Pau Dorca, Aleix Font, Bernat Font i Silvia Torrents.\nEn les dues categories, Pau Dorca va exercir de Cap d’equip, i casualment es va obtenir la mateixa classificació final. En absoluts, Pau Dorca va concursar a lloms de Lukas 510, obtenint a la prova d’Orientació la millor posició dels espanyols participants, finalitzarnt en la tretzena posició. En absoluts, van participar un total de tretze equips, per aquest motiu la cinquena posició és un bon resultat per a la delegació espanyola, que també va veure com els joves obtenien el mateix resultat, però en aquesta categoria van participar finalment un total de nou equips.\nPel que fa els resultats individuals dels catalans, Pau Dorca va finalitzar en la vintena posició en Absoluts, Aleix Font ho va fer en la dinovena en Juniors, mentre que Bernat Font i Silvia Torrents, van quedar eliminats a la Prova d’Orientació.


Holiday home Hvedevej E- 1913 Gedser Dinamarca - Ofertes d'hotels amb els MILLORS DESCOMPTES EN LÍNIA\nMés informació sobre Holiday home Hvedevej E- 1913\nAl visitar Gedser, vosté es sentirà com a casa a Holiday home Hvedevej E- 1913, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Holiday home Hvedevej E- 1913, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. L'hotel ofereix aparcament de cotxes per garantir el més gran comfort possible als seus clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aparell de televisió, plat de dutxa a cada habitació. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Holiday home Hvedevej E- 1913 la base perfecta per a gaudir de la seva estada a Gedser.


Ja disponible la presentació de les portes obertes ESO 2022-2023\nActe commemoratiu del bombardeig de Granollers\nEl passat dimecres 20 d'abril, els nostres alumnes de 2n de batxillerat van assistir a l’acte commemoratiu sobre el bombardeig de Granollers del 31 de maig de 1938. Van poder escoltar la conferència titulada "El perill de les armes nuclears, ara", a càrrec de Jordi Armadans, politòleg, periodista i director de FundiPau. Finalment, van presenciar una intervenció artística a càrrec d’alumnat de 1r del CFGS en tècniques d'actuació teatral d’Arsènic.\nParticipació a l'Exporecerca Jove 2022\nGrup alumnat i professorat de l'institut\nEls passats 10 a 12 de març un grup d'alumnes del nostre centre van participar a l'edició XXIII de l'Exporecerca Jove, una fira internacional de recerca jove que va tenir lloc a la Universitat Ramon Llull, a Barcelona. En total es van seleccionar 8 treballs entre l'ESO i Batxillerat, el llistat dels quals va ser el següent:\n2n ESO: Lucía Pérez i Eric Lirio, amb el treball La germinació de les patates, en el marc de la matèria optativa de Recerca (tutoritzat per la professora Laura Montplet).\n2n ESO: Marc Pujadas i Iris Viñolo, amb el treball STEM i Sphero a Biologia: propostes innovadores, en el marc de la matèria optativa d’Sphero.\n2n ESO: Carla Roiz i Carla Sobrino, amb el treball La física de l'espagueti (realització voluntària).\n3r ESO: Martí Casals, Pau Amatller i Arnau Garcia, amb el treball Moviments planetaris: ús dels robots Sphero en el marc del projecte Posa’t en òrbita, en el marc de la matèria de Física i Química del curs passat.\n4t ESO: Kadiatou Jallow i Alba Busquets, amb el treball Un recorregut virtual per La Tèrmica (Roca Umbert, Granollers): gaudeix-la!, en el marc de la matèria optativa de Realitat Virtual i Realitat Augmentada.\n2n Batxillerat: Júlia Garcia, amb el treball Anatomia i fisiologia de l’escoliosi: visió multidisciplinar d’un cas real, en el marc del treball de recerca.\n2n Batxillerat: Wessal El Haddad, amb el treball Què amaguen els somnis?, en el marc del treball de recerca.\n2n Batxillerat: Nadia Planas, amb el treball APPtitripsina: visualització d’una malaltia minoritària, en el marc del treball de recerca.\nEls estands van quedar molt bé. Les imatges són les següents:\nExposició de les tasques realitzades pels alumnes a la setmana de la llengua i cultura materna - 1r d'ESO\nEl dia 21 de febrer va ser el DIA INTERNACIONAL DE LA LLENGUA MATERNA i els alumnes de 1r d'ESO de l'Institut Carles Vallbona van treballar al llarg de la setmana, des de diferents matèries, la diversitat des de perspectives diverses:\nA català i castellà vam posar el focus en la riquesa lingüística de les nostres aules i del món.\nA matemàtiques els alumnes van relacionar aquesta riquesa lingüística amb l'estadística.\nA socials es va treballar la diversitat lingüística i cultural associant-la a personatges rellevants de diferents indrets del món.\nA ciències l'alumnat va prendre consciència de la diversitat de flora i fauna existent.\nPodeu veure les tasques fetes pels alumnes a l'aparador del vestíbul i als passadissos del centre.\nSeguim treballant i gaudint de la diversitat mundial!\nSessió presencial del Posa't en Òrbita\nEl passat dimecres, alumnat de 1r i 2n d'ESO van participar en una sèrie de tallers realitzats al Museu de Ciències de Granollers en el marc del projecte Posa`t en Òrbita. En un d'aquests, tres alumnes de 3r, l'Arnau, el Martí i el Pau, van mostrar el projecte que presentaran a la propera Exporecerca Jove i titulat Moviments planetaris: ús dels robots Sphero en el marc del projecte Posa’t en Òrbita.\nDes del Departament de Matemàtiques de l'institut s’ha organitzat una nova edició del CONCURS DE FOTOGRAFIA MATEMÀTICA, obert a tots els alumnes, professors i PAS del centre.\n1. Nivell ESO-1r cicle: 1r i 2n d'ESO\n2. Nivell ESO-2n cicle: 3r i 4t d'ESO\n3. Nivell Batxillerat i cicles formatius\n4. Nivell Professorat-PAS\nLes fotografies participants, han de ser fotografies de caire matemàtic, han de ser originals (no poden ser fotomuntatges), i cada foto haurà de dur un títol que faci referència, d'alguna manera, al contingut matemàtic representat a l'obra.\nCada participant pot enviar com a màxim 2 fotografies.\nHi ha de temps fins al dilluns 18 d'abril. El jurat seran les professores i professors del departament de Matemàtiques de l'Institut.\nLes bases detallades del concurs les podeu trobar aquí.\nEn aquesta presentació, també hi trobareu una mostra de fotografies presentades en edicions anteriors.\nDurant la Diada de Sant Jordi es repartiran els premis als guanyadors/es.\nParticipació a la Lliga de Debat d'ESO i Batxillerat\nEl passat 23 de febrer l’equip format per l’Abril Puig, el Blai González, l’Alejandro Álvarez, l’Arnau Baeza i la Berta Alsina va participar a la Lliga de Debat d’ESO i Batxillerat a l’UAB. Aquesta competició d’oratòria acostuma a debatre sobre un tema polèmic i d'actualitat. En aquesta vuitena edició la pregunta ha estat "Cal posar límits a la ciència?"\nEls nostres alumnes van guanyar els dos primers debats i van arribar fins a la final de la fase de grups.


Càpsula del temps a Vilanova de Bellpuig per obrir-la l’any 2030 – Mollerussa Televisió\nCàpsula del temps a Vilanova de Bellpuig per obrir-la l’any 2030\nEls alumnes de Cicle Superior de l’Escola Marinada de Vilanova de Bellpuig van confeccionar el passat dimecres dia 5 de febrer una càpsula del temps. En concret, van dipositar diferents objectes i documents actuals en un bidó hermètic que es va emparedar a les dependències de l’Ajuntament del municipi. La voluntat és que els mateixos alumnes l’obrin el dia 5 de febrer de l’any 2030.\nDes de l’escola s’explica que la creació d’aquesta càpsula del temps ha servit perquè els alumnes reflexionin sobre l’evolució que poden experimentar durant aquests deu anys els elements i objectes que hi han dipositat a dins. En aquest sentit, els escolars van omplir el bidó de diaris amb data del 05/02/2020, xandalls, joguines, mòbils, medicines, piles, medalles, un llaç groc, entre altres. A més, van dipositar-hi documents informatius relacionats amb les espècies en perill d’extinció i amb els edificis i botigues que hi ha actualment a Vilanova de Bellpuig. També van deixar-hi una carta que ells mateixos han escrit per llegir en un futur.\nPer últim, l’alcaldessa i el regidor d’ensenyament també hi van dipositar les inversions i millores que s’haurien de fer al municipi.


(Elabuga, Rússia, 1943)\nEscriptora, traductora i professora de llengua i literatura sueques a la Universitat de Sant Petersburg. Ha impartit classes d'història i cultura russes a Suècia i té una llarga trajectòria com a traductora de poesia sueca al rus.\nHa escrit, entre altres, una selecció de relats breus a la revista literària Zvezda (1993-2006); els llibres Dvoje (2002, Dues) i Siostry (1998, Germanes), aquest últim amb la seva germana i escriptora Tatiana Tolstaia, i nombrosos assaigs sobre la poesia russa i sueca per a la publicació Scandinavica de la Universitat de Sant Petersburg.\nEl 1997 rep el Dovlatov Literary Prize.\nUna de les seves darreres obres és el llibre de relats Odna (2004, Sola).


Formació per professorat a La Llagosta: "Fem-ne un espectacle! Aprenentatge cooperatiu i creació col·lectiva en l’educació" -ACEM\nHome › Notícies › Formació per professorat a La Llagosta: “Fem-ne un espectacle! Apren...\nL’Associació Orff Catalunya organitza el curs de formació pel professorat “Fem-ne un espectacle! Aprenentatge cooperatiu i creació col·lectiva en l’educació” amb Luís García Vázquez el 18 i 19 d’abril de 2015 al Centre Cultural i Juvenil Joan Pelegrí de La Llagosta.\nUn taller per desenvolupar eines per a la creació col·lectiva amb i dels alumnes a través de la música i el moviment. Com afrontar el disseny i la construcció d’un espectacle que sorgeixi del treball cooperatiu a l’entorn global del centre educatiu.\nDescarrega’t el programa amb tota la informació del curs.\nCategories: NotíciesEtiquetes: acem, aprenentatge, associació orff catalunya, curs, formació, la llagosta, Luís García Vázquez, orff


Pols de desgreixatge químic d'aliatge de zinc Fabricant, fàbrica, venda a l'engròs - Productes - Guangdong Bigely Technology Co., Ltd\nInici > Productes > Sèrie de productes de pretractament > Pols de desgreixatge químic d'aliatge de zinc\nEs pot utilitzar directament pols de desgreixatge químic d’aliatge BC-17, que pot eliminar de manera efectiva greixos i cera de la majoria de superfícies metàl·liques; és un fluid, sense pols, alcalí moderat i que no corroirà metalls diferents del magnesi.\nes pot utilitzar com a netejador per immersió per a les següents ocasions:\n1. Eliminació de diversos greixos de la peça (Cl-, SO42-);\n2. Diversos processos de fabricació de metalls;\n3. Traieu els residus d’acer inoxidable, llautó i coure;\n4. Procés de recobriment d'alumini i anodització d'alumini\n5. Procés de fabricació d’agents de neteja sense fòsfor\nNom del producte Pols de desgreixatge químic d'aliatge\nEspecificació del paquet 25 kg / bossa\nExterior del producte Pols sòlida blanca\nMètode d'emmagatzematge Lloc ventilat i sec\nVida útil 2 anys\nBC-17 Pols de desgreixatge químic d'aliatge\n60-75 g / L\nMètode de neteja\nNeteja per immersió en calent, raspallat, fregat, neteja per ultrasons\nPotent desgreixatge per a una major eficiència\nDescompon l'oli en 3 minuts. Encara té un bon efecte de neteja en llocs que no són fàcils de netejar.\nPot escurçar el temps de desgreixatge, estalviar energia i reduir el consum.\nNo corrosiu, manté colors primaris brillants\nDesprés de provar, l'aliatge\nla peça de treball no canvia\ncolor, sense opacitat, blanqueig, picat, opacitat, etc. a 95 €\nFórmula lliure de fosfats, més fiable\nabocament d'aigües residuals\nInvestigació i desenvolupament independents, sense fòsfor, nitrogen amoníac i altres contaminants, fàcil\ntractament d'aigües residuals i baix cost\nDurable i assequible,\nFormulat amb un alt contingut de constructors sòlids i tensioactius importats.\nLlarga vida útil i baixa freqüència de ranures\n1. P: Feu els productes vosaltres mateixos? Ets comerciant o fabricant?\nR: Sí, els productes són fabricats per la nostra empresa. La nostra empresa és un fabricant centrat en la R + D i la fabricació d’additius per galvanoplàstia de protecció del medi ambient. La nostra fàbrica té 5.000 metres quadrats amb una capacitat anual de 15.000 tones.\n2. P: La vostra empresa pot enviar mostres per a la prova?\nR: Podem proporcionar mostres per a la prova.\n3. P: Quina és la qualitat dels vostres productes?\nR: La nostra empresa fa servir tots els productes bàsics de les matèries primeres Alemanya BASF, American Dow Chemical i altres productes de marca internacional. El procés de producció compleix estrictament el sistema de gestió de qualitat ISO9001, des de la inspecció entrant, la inspecció del producte, segons l'estricta norma d'inspecció, garanteix que cada gota de productes sigui qualificada. La qualitat del producte pot estar tranquil, com ara BYD, Huawei, Foxconn, empreses que també utilitzen els nostres productes.\n4. P: Quant de temps té la vida útil dels vostres productes?\nR: La vida útil dels nostres productes és de dos anys. Si no utilitzeu els productes al cap de poc temps després de comprar-los, us recomanem que els guardeu en un lloc fresc, no al sol ni en un ambient a alta temperatura.\n5. P: Els vostres productes són segurs per al medi ambient?\nR: Els nostres productes han passat la prova SGS i són reconeguts com a "Productes de promoció ecològics i respectuosos amb el medi ambient". Moltes peces d'automòbils i productes electrònics que utilitzen els nostres productes poden passar l'estricta prova de protecció del medi ambient quan s'exporten a Europa i Amèrica. Per tant, podem confiar en seguretat i protecció del medi ambient.\n6. P: La vostra empresa pot proporcionar serveis tècnics?\nR: Sí, la nostra empresa compta amb un equip de serveis tècnics de més de 10 persones. Tots els enginyers tècnics tenen més de 20 anys d’experiència a la fàbrica de galvanoplàstia. Poden proporcionar als clients una tècnica completa de prevenda i postvenda.\n7. P: És possible visitar la vostra empresa?\nR: Sí, és clar. Esteu molt benvinguts! Ens podem trobar a l’aeroport de Jieyang, si podeu venir a la nostra ciutat. També podeu visitar la nostra fàbrica a través de vídeo en directe.\n8. P: Podeu personalitzar els productes segons les nostres necessitats?\nR: Sí, la nostra empresa té força d'investigació i desenvolupament, la fórmula del producte derivada del laboratori d'Europa i els Estats Units, el suport tècnic dels enginyers europeus i americans, treballen juntament amb universitats nacionals. La nostra empresa compta amb un membre de l’estació de treball d’empreses expertes de la província de Guangdong, estació de treball corresponsal de ciències i tecnologia de la universitat de Shantou, centre de recerca d’enginyeria de protecció del medi ambient de la ciutat de Jieyang per a l’additiu de galvanització, per tant, pot satisfer tot tipus de requisits personalitzats proposats pels clients.\nEtiquetes calentes: Pols de desgreixatge químic d'aliatge de zinc Fabricant, fàbrica, venda a l'engròs\nPols desgreixant químic\nSal àcida activada


Sánchez va paralitzar les tasques de recerca d'un desaparegut a Mallorca per fer un vol per l'illa La República\nSánchez va paralitzar les tasques de recerca d’un desaparegut a Mallorca per fer un vol per l’illa\nTot i només enlairar-se 25 minuts, el president espanyol va fer que l’helicòpter de la Guardia Civil estigués aturat fins a 3 hores perquè va arribar tard\nGerard Sesé 26/01/2020\nEl temporal Glòria ha dessolat bona part del litoral dels Països Catalans. L’inici d’aquesta tempesta hivernal va afectar el sud del País Valencià i les Illes Balears fins, un parell de dies més tard, afectar de ple al Principat.\nDesprés d’un silenci pronunciat del president del Gobierno, Pedro Sánchez, finalment el cap de l’executiu espanyol va viatjar fins a les zones més afectades.\nDurant la seva visita a Mallorca, el mandatari socialista va fer un vol de reconeixement amb un helicòpter de la Guarda Civil. Una aeronau que s’estava fent servir per localitzar un jove de 34 anys, David Cabrera, que va desaparèixer en el torrent de Na Mora, al nord de Mallorca, mentre practicava barranquisme amb un amic.\nResulta que tal com expliquen diferents mitjans espanyols com l’ABC o VozPopuli, l’helicòpter anomenat “El Cuco” va interrompre les seves tasques d’emergència per a poder fer el vol del socialista. És més, tot i que la volta aèria va durar 25 minuts, l’aeronau va estar inutilitzada fins a 3 hores per culpa del retard del president Sánchez en arribar a l’illa.


Apotecaris Solidaris | Com afecta la pandèmia del Covid-19 als països en vies de desenvolupament?\nPublicat a les 09:50h a Notícies\tper\tapotecaris 0 Comentaris\nDes de l’aparició del COVID-19 a la Xina a finals de l’any 2019, la comunitat internacional ha traslladat la seva atenció cap als països desenvolupats d’Europa i dels Estats Units. Com es per tots sabut, hi ha hagut una gran quantitat de morts registrades, confinaments selectius i una paralització econòmica. A nivell de salut, els sistemes sanitaris desenvolupats que pareixien molt sòlids s’han vist desbordats, fins i tot s’han arribat a situacions límit.\nAquesta és la situació que hem viscut tots, des de la declaració de la pandèmia el passat 11 de març. Però caldria fer-se la següent pregunta, com està afectant i afectarà aquesta pandèmia als països amb menys recursos. És cert, que fins el moment les xifres disponibles evidencien que són inferiors a Europa i als EEUU, principalment pels sistemes deficients de detecció i registre d’aquests països. Pareix evident pensar que les conseqüències d’aquesta epidèmia seran pitjors als països en vies de desenvolupament que a Europa i EEUU degut a les carències estructurals que tenen.\nS’ha de tenir en compte que en un mon interdependent, la persistència d’un focus de contagi accentua el risc de rebrot de la pandèmia. És per això que resulta imprescindible donar una capacitat de resposta als sistemes sanitaris més fràgils si es vol allunyar el risc de nous episodis de contagi.\nHi ha quatre factors que fan que la crisi del COVID-19 als països en vies de desenvolupament siguin especialment severs.\nTenen unes limitades capacitats de prevenció al contagi i resistència a la malaltia. La major part de la població viu a zones superpoblades amb un difícil accés a l’aigua potable. La majoria de la població viu dels ingressos que aconsegueixen al carrer amb rentes inferiors als 5 dòlars diaris i on les mesures de confinament duen inexorablement a la fam i la desesperació.\nUna elevada pressió sobre uns sistemes sanitaris precaris de per si. Si comparem el número de metges a Suècia per cada 1.000 habitants (5,5) amb el rati mitjà de la majoria de països en vies de desenvolupament (0,1) i el número de llits hospitalaris al voltant de 3 per cada mil habitants als països europeus i de 0,1 als països en vies de desenvolupament. Si a Espanya hem viscut situacions de saturació massiva, què és el que pot succeir a aquests països sense recursos.\nA nivell econòmic s’ha experimentat una caiguda del 30% de les matèries primeres, del petroli i del turisme internacional cosa que ha afectat especialment als països d’Amèrica Llatina i Àfrica.\nA nivell financer s’ha experimentat una sortida de capitals dels mercats emergents que fan agreujar la crisi econòmica. S’ha de tenir en compte que aquests països en els darrers anys havien duplicat el seu pressupost al pagament del deute extern. Això suposa greus retallades en salut pública, que en la situació actual és més necessària que mai.\nCom ha indicat el Secretari General de Nacions Unides, “és el moment de donar una passa endavant en favor de les persones més vulnerables”. Sent conscients de la situació que estem vivint a Espanya no hem de perdre de vista la crueltat de la propagació d’aquest virus en països en vies de desenvolupament. Des de l’Organització Mundial de Salut s’estan instal·lant punts de rentat de mans a campaments i assentaments així com a campanyes de sensibilització de com protegir-se del virus.\nFinalment s’ha de ressaltar la situació dels nins i nines que són les grans víctimes ocultes del Covid-19 ja que el confinament i el tancament de les escoles estan afectant a la seva educació, salut mental i accés a serveis bàsics de salut. Des d’UNICEF s’ha advertit que els riscos d’explotació i abús són més alts que mai, tan per nins com per nines.\nDes d’Apotecaris Solidaris som conscients de la situació que es viu aquí i arreu del món. A les Illes Balears donam suport a persones que tenen dificultats per seguir amb els seus tractaments crònics i arreu del mon es continuen desenvolupant els projectes de cooperació al desenvolupament con els DESCA a Guatemala i el recolzament a la farmàcia hospitalària de l’Hospital d’Ebomé a Camerun i també els de post emergències de la República Democràtica del Congo i dels camps de refugiats a Kènia.\nPer totes aquestes accions necessitem la vostra ajuda, fent-se soci d’Apotecaris Solidaris, fent donacions puntuals o col·laborant amb les diferents campanyes de recaptació de fons com les guardioles solidàries, els bàlsams labials o la loteria de Nadal.


El vaixell d'Odisseu: El nostre cap de setmana a l'XI edició de la MAGNA CELEBRATIO!\nPublicat per El vaixell d'Odisseu a 23:15\nFelicitats, Mireia, per aquesta crònica d'un nou (i ja en van cinc!) i increïble cap de setmana romà. Esperem amb candeletes l'enregistrament de l'Arnau que de ben segur farà les nostres delícies. A veure si acaben els exàmens trimestrals i ens regala el seu treball. Esperem també els comentaris i aportacions dels companys. Vale!\n4 de maig de 2015 a les 23:19\nA mi, em va agradar molt la Magna Celebratio!\nAl veure que els nens venien i s'interessaven pels jocs i s'ho passaven bé, gaudies més de veure com la gent, tant grans com petits, estava allà estona fins que aconseguien fer tots els llatinismes.\nTambé em va agradar molt l'ambient d'allà, tal i com anava la gent vestida i que la gent es divertia molt.\nSí, l'any que ve, si puc, tornaré a repetir!\n5 de maig de 2015 a les 21:00\nHe de dir que ha estat el meu primer cop en anar a la Magna Celebratio, i que assistir-hi ha estat tot una experiència que segur que mai oblidaré!\nNo sabia que m’esperava, com seria l’ambient, el lloc, la gent... Haver de despertar-me d’hora no em va motivar gens, però en arribar allà, tota la mandra que portava la vaig deixar a un costat, i així, poder gaudir d’aquell meravellós dia.\nEl que més m’ha agradat és vestir-me com esclau, ja que et permetia conèixer i ficar-te més a fons en el paper. Un altre fet a destacar és l’aprenentatge recíproc que comportaven totes les activitats, ja que no només els nens han après a escriure el seu nom en grec, aprendre alguns llatinismes i aprendre a jugar com els antics romans, sinó també nosaltres a l’hora d’interactuar amb ells i els pares.\nPenso que aquesta festa no només és una celebració que s'acaba quan les paradetes es desmunten, sinó una oportunitat per transmetre i aprendre nous valors i coneixements essencials, que només s'aprenen en aquestes circumstàncies: relacionant-nos amb altres persones!\nTot en conjunt ha estat una gran vivència, i de ben segur que es repetirà l'any vinent!\n6 de maig de 2015 a les 18:34\nEncara que no vaig poder anar, m’agradaria gaudir d’aquesta experiencia ja que pel que s’explica en aquesta entrada es veu com la gent té present i s’interessa pel món clàssic. Espero que la próxima vegada pugui anar-hi i gaudir-ho.\n6 de maig de 2015 a les 21:05\nUn any més va arribar la Magna a Baetulo i un any més ens hem endut a casa un record ben difícil d’oblidar.\nD’ençà que vaig viure la meva primera Magna l’any passat, quan feia 4rt de la ESO, no feia més que repetir-me que aquest any hi tornaria. Per fi, després de mesos esperant, va arribar, i no m’ho podria haver passat millor! El temps acompanyava, l’entorn també, i la companyia era immillorable... tots els ingredients hi eren!\nPassar tot un cap de setmana al peu del canó és esgotador (bé que vaig dormir quan vaig arribar a casa!) però tot és compensat amb la bona sensació que et deixa estar amb els nens i que t’ho agraeixin amb un somriure mentre van corrents a ensenyar als seus pares que bé que han escrit en llatí o grec. Sens dubte ha estat una gran experiència que tornaria a repetir i que seguiré recomanant a tots aquells que aquest any no han vingut, o que s’incorporaran al Vaixell l’any vinent. Aquestes oportunitats no són gaire habituals, i trobo que és una sort que nosaltres hi puguem participar, així que s’ha d’aprofitar! Sens dubte... compteu amb mi per la XII Magna Celebratio! ;)\nAixò sí que va ser un CAP DE SETMANA en majúscules!\n9 de maig de 2015 a les 16:01\nSincerament aquesta ha sigut una de les excursions que hem fet amb l'escola que m'ha agradat més i realment he gaudit... i mira que vertaderament no era amb l'escola, sinó que tu anaves perquè volies i perquè volies gaudir fent una cosa que t'agrada i en la que et sents a gust amb tu mateix i la pots compartir amb altres...\nPel que fa a mi jo faria aquest tipus de fires cada mes! En general la Magna Celebratio va estar molt bé, ja que a tots nosaltres ens agrada el llatí, el grec, etc. (per això els estudiem) però la importància per se d'aquesta celebració realment era poder compartir els nostres coneixements sobre aquests temes amb la gent; tant nens, joves o grans... i quina millor manera que a través de jocs? Que per cert, crec que totes les noies que estàvem de 4rt d'ESO aquells dies vam poder comprovar l'èxit que va tenir el joc dels llatinismes fet per primer cop pels alumnes de 4rt d'ESO a l'escola... va ser tot un triomf ja que normalment pensem que a aquests jocs només hi juguen els nens, però no és cert, ens sorprendria veure com molts pares i gent gran es quedava tota l'estona fins acabar tot el joc...\nI bé, a part de les nostres activitats hi havia moltes més a la fira en les quals podies aprendre moltes coses sense que se't fes avorrit... Per als organitzadors de la Magna dir-los que moltes gràcies per al servei que ens van donar, car tot el menjar i tot va estar molt bé...\nAixí que no tinc res més a dir, simplement gràcies i espero tornar a poder-ho fer! Valete!\n11 de maig de 2015 a les 23:21\nPer mi aquest experiència ha estat més que única, especial. A mi, m'encanta treballar amb nens és més porto un grup de deu nens i estic molt il·lusionada! Però veure que allà a part de treballar amb nens també s'animaven els "no tant nens" va ser emocionant! Ensenyar-li a algú més gran... increïble. Això que tots aprenem de tots, és cert! Jo vaig estar a la carpa dels llatinismes, i a part que el joc estava super ben pensat, era divertit i fàcil d'assolir per a totes les edats. La gent sortia encantada i això ens omplia d'orgull, de pensar el treball que hi ha hagut el darrera d'aquesta sortida, que hem anat voluntàriament, i veure aquests resultats!!\nTot va sortir perfecte, la gent molt participativa i nosaltres amb les piles carregades! Que maco era veure la cara de sorpresos de nens i grans i saber que era gràcies a allò que tú havies explicat. Una manera molt didàctica i divertida de treballar les clàssiques en un cap de setmana!! La recomano i l'any que ve, repeteixo l'experiència seguríssim!!!\nGràcies de debó per donar-nos aquestes oportunitats!\n12 de maig de 2015 a les 23:16\nEspero que no arribi gaire tard a comentar aquesta entrada, però ja sabeu allò que diuen, millor tard que mai!\nM'agradaria donar les gráàcies al Jordi i a tots els que van fer possible una experiència tan gratificant i a recordar de la nostra petita "estada" a la Magna. El fet de poder transportar-nos, per poc que fos; a l'època i l'estar en contacte amb nens tan petits i no tan petits, tot s'ha de dir!, penso que ens va fer obrir una miqueta els ulls a tots i en va ensenyar com gaudir realment de les coses (o al menys a mi!), i el més important, ens va fer aprendre i no només ensenyar.\nAgrair per aixó, a tots aquells que sen's van unir i amb els quals vem poder compartir i gaudir del dia. Per últim i no menys important m'agradaria felicitar a la Mireia per la magnífica entrada que tan bé reflexa la nostra experiència de la Magna, un any més!\n24 de maig de 2015 a les 16:32\nPrimer de tot, comentar que la meva experiència també va ser molt bona, molt divertida i diferent a com m'esperava en un principi. Va ser un dissabte diferent i divertit amb els companys i les famílies de Badalona amb les quals, sobretot, vem gaudir jugant amb elles!\nTrobo que és original i lúdic. Tant si agrada com si no tant el món clàssic, pots pots passar-hi una bona estona!\nTambé donar les gràcies a la Mireia per aquesta entrada on explica en que va consistir la visita i la seva experència i, sobretot, agraïr per tot a tots els representants de l'Isaac Albèniz, al Museu i, com bé ja diu la Mireia a l'Esther Gurri i al company de segon Arnau, agraïr-li el temps i la dedicació i felicitar-lo pel vídeo!\n25 de maig de 2015 a les 15:16\nJo vaig poder anar-hi el diumenge pel dematí; va ser una experiència excel•lent, divertida i especialment enriquidora. Junt amb els meus companys, vaig estar al ludus grammaticus on ajudàvem i ensenyàvem a tot tipus de persones –des de nens ben menuts fins a persones de la tercera edat– a escriure en grec. Sents una gran satisfacció quan observes que has participat en una de les primeres vegades que un nen escriu.\nEn la meva opinió personal, és una molt bona manera d’estendre el meravellós món clàssic. Amés, encara que no siguis un amant de la cultura clàssica, igualment gaudiràs de les recreacions històriques que es fan.\nVoldria donar les gràcies a la meva companya Mireia, per redactar aquesta entrada on es plasma tot el que vam fer a la Magna Celebratio, agrair als representants de l’institut Isaac Albèniz (encara que no vaig conèixer a cap), a l’Esther Gurri, al nostre magister i al nostre company de segon, l’Arnau.\n26 de maig de 2015 a les 19:59\nPrimer de tot felicitar a la Mireia per la seva nova i encertada entrada.\nQue dir-ne d’aquesta nova experiència que ens han brindat? Espectacular. Personalment m’ha fet adonar-me que encara que molta gent pensi que els clàssics estan abandonats, les persones que hem viscut aquesta experiència podem assegurar que això és del tot fals. Veure com diferents famílies venien per que els hi ensenyéssim el que sabíem o veure com els més petits de la casa gaudien a l’hora d’aprendre el seu nom en grec o jugant amb els jocs de l’antiga roma, us asseguro que és una experiència molt enriquidora i que sens dubte tornaria a repetir.\n4 de juny de 2015 a les 20:39


Home >> Enlaces Pueblos de España >> >> >> BARCELONA (991)\n>> >> BARCELONA (991)\nBarcelona Lerida LLeida Tarragona Gerona Girona\nEl municipi de Fogars de la Selva està situat a l'extrem meridional de la comarca de la Selva i limita al sud amb el Maresme, comarca a la qual va pertànyer fins a la divisió territorial de Catalunya de l'any 1936.\nEl terme té una extensió de 33,17 Km2 i una població de 1500 habitants. S'estén pel sector nord-est del massís del Montnegre, amb el Montgròs com a punt més alt (391 metres), i per la part baixa de la Tordera, a la zona on conflueix la riera de Santa Coloma. Bona part del territori està ocupat per boscos de pins, alzines i roures.\nVisitas: 1076 : 0.00 (0 votos)\nEn aquesta secció podeu trobar informació d’interès sobre Lliçà d’Amunt. A través d’aquesta pàgina web coneixereu el municipi: les arrels històriques, l’origen del topònim, el patrimoni arquitectònic i cultural, els equipaments dels quals disposa, les festes més tradicionals, etc. També podeu trobar dades d’interès general com poden ser: la situació geogràfica i els accessos al municipi, el plànol de carrers, les línies i els horaris del transport urbà, un directori complet d’entitats i associacions, un directori d’empreses i comerços i una llista molt útil de telèfons i adreces. En aquesta secció podeu esbrinar totes les peculiaritats del nostre poble i tenir tota la informació necessària al vostre abast. Lliçà d’Amunt us sorprendrà.\nVisitas: 832 : 0.00 (0 votos)\nEl municipi històric de Muntanyola és format per entitats amb una història i una evolució ben diferents fins a la definitiva creació dels municipis moderns, que es remunta al 1840, Munter, pronunciat a la comarca “Munta”, apareix el 929 amb el nom de Villa de Montari, i en altres documents Montabri. S’estén per la Plana , entre Tona i Malla, i arriba fins a dalt de la serra, a l’indret de les granges de Cal Ros de Munter. En aquest petit terme, originat en una vila rural, fou erigida abans del 929 una església dedicada a Sant Esteve ,i en un petit pujol que hi ha a prop, s’alçà un castell, que esdevingué el centre jurisdiccional del terme.\nVisitas: 703 : 0.00 (0 votos)\nSituat a la comarca de l’Anoia, el terme municipal d’Òdena, de 52,16 Km2, té una població de 3.161 habitants ( a 1 de gener de 2007), repartits entre el nucli principal d’Òdena (1.300 h.), el Pla d’Òdena (on s’hi troben els barris de Sant Pere, Can Manyoses i Sant Ramon, amb un total de 890 h) i la resta de nuclis més petits com l’Espelt , el Raval d’Aguilera,, el Bosc Gran, Can Sabater, Samuntà, les Casetes Mussons, Can soler i Can Masarnau.\nVisitas: 1119 : 0.00 (0 votos)\nDes de molt antic els homes van buscar l'aigua per a poder sobreviure i, la riera i la vall de Merlès van ésser habitades per l'home des de l'edat del Bronze final (1000 a 500 a.C.).\nDes del segle X la riera de Merlès, coneguda amb el nom de "Azest" o "Addest", era el límit fronterer entre el comtat de Berga i el d'Osona, i entre el bisbat d'Urgell i el de Vic. L'any 893 es va construir i consagrar la primera església pre-romànica de Santa Maria de Merlès, situada dins el terme del castell de Merlès, el qual controlava bona part de la vall.\nAl peu de la riera o prop d'ella s'hi van aplegar una població que vivia dispersa en masies i que es dedicava a l'agricultura i la ramaderia. L\nVisitas: 874 : 0.00 (0 votos)\nexecution time : 0.286 sec


Subdirector de la Fundació Pau i Reconciliació de Colòmbia\nM.R. Barcelona 26/08/2016 00:08\n651x366 Ariel Ávila: “Com amb el Brexit, el risc que guanyi el ‘no’ existeix” Ariel Ávila: “Com amb el Brexit, el risc que guanyi el ‘no’ existeix”\nAls seus 33 anys, el politòleg Ariel Ávila, subdirector de la Fundació Pau i Reconciliació i professor de la Universitat Nacional de Colòmbia, no ha conegut altra cosa que un país en guerra. Barreja satisfacció amb dosis de prudència davant del procés que tot just arrenca.\nCom respira Colòmbia amb la pau?\nNo m’atreveixo a dir que tinguem felicitat col·lectiva com quan es guanya el Mundial. A tots els sectors els agrada la pau però n’hi ha que s’han mostrat molt indiferents, sobretot a les ciutats, on el conflicte no s’ha viscut tant com a les zones rurals o semirurals. El goig s’esgotarà a mesura que passin els dies i la campanya del no arrenqui perquè sembraran dubtes, que tot i ser falsos molts es creuran.\nCom ara que es consagra la impunitat?\nSí, diuen que hi haurà impunitat però es crearà jurisdicció i tribunals especials i cap delicte de lesa humanitat o de guerra quedarà impune. També es queixen que ha sigut un procés opac i que hi ha negociacions sota la taula, però s’han anat publicant tots els acords.\nTambé hi ha recel per les FARC al Parlament.\nTindran una mínima participació que no modificarà el mapa polític. El problema és que el govern no ha fet aquests anys pedagogia per la pau i això ha fet que els del no prenguin avantatge i ara sigui més difícil desmentir-los.\nÉs un error sotmetre la pau a referèndum?\nVa ser una sortida en fals del president Santos per intentar que guanyi el sí, tot i que va guanyar el 2011 amb un mandat per la pau. Però ara hem de lluitar perquè guanyi el sí.\nI si guanya el no , què li passarà a Colòmbia?\nCom amb el Brexit, tot està obert i encara que és possible guanyar el risc existeix, perquè els del no estan ben organitzats, malgrat que no es tornaria a les armes perquè ja han dit que renegociarien punts. La conseqüència seria que les FARC perdrien garanties jurídiques i el govern hauria de perseguir els guerrillers.\nLa reconciliació és la gran assignatura?\nNo serà immediata ni arribarà amb la signatura. Hi ha ferides per curar, coses per dir i perdonar. Hem de fer una catarsi social, però sí que hi ha condicions per a la pau.


El bloc de les Pinediques: A primer garbellem el compost\nEls insectes del compostador han treballat de valent i han fet un bon compost. Per acabar el projecte del compostador només ens queda agafar el garbell i remenar per poder aconseguir bon compost que ens servirà per l'hort. El nostre projecte ha finalitzat amb èxit i a punt pel curs que ve començar el projecte de l'hort! ja en tenim moltes ganes!\nPublicat per Ceip Pinediques a dissabte, de juny 24, 2017\nTemes cicle inicial, Compostador


Club d'Immersió Biologia :: 21. Peixos ossis, Thalassoma pavo\nGuia d'espècies » 21. Peixos ossis » Thalassoma pavo es / en\nNom científic: Thalassoma pavo\nNom comú: Cat: Fadrí, donzella, grèvia, griva, guiula, llavió, lloro, vit d'en Gaona; Cast: Pez verde, fredi, Ang: Ornate wrasse, turkish wrasse Fr: Girelle paon, It: Donzella pavonina, Al: Meerpfau\nEl seu cos és allargat, comprimit i esvelt. Posseeix un cap ovalat, afilat i absent d'escates. El seu musell és curt amb boca curta, terminal i amb llavis gruixuts. L'aleta dorsal és bastant extensa. La aleta caudal està truncada en els individus joves, però és semilunar i amb lòbuls allargats en els adults. És una espècie dicromàtica permanent. Les femelles són de color verd fosc amb una línia vertical fosca en cada escata i cinc bandes verticals blavoses. El cap està jaspiat de blau. Les aletes tenen franges longitudinals blaves, roses i marrons. Els mascles en canvi tenen el cap vermell fosc jaspiat de blau celeste. Just darrere de la pectoral hi ha una banda vertical blava, amb vermell als costats, que s'estén de l'aleta dorsal al ventre. Les aletes estan llistades de blau, negre i vermell. Posseeix l'aleta caudal llunada amb lòbuls allargats. El seu cap és jaspiada de color blau.\nÉs una espècie bentònica, litoral i abundant en fons rocosos succints o prades de Posidonia oceanica ((L.) Delile, 1813). Viu entre els 0 i 20 metres. Pot arribar a 25 cm de llarg. Normalment entre 15 i 20 cm. Mediterrani (només en les regions més meridionals i càlides), Atlàntic oriental des de Portugal fins al Congo. Atlàntic Est: Des de Portugal al sud de Cap López, Gabon i les illes Açores, Madeira, Illes Canàries i Gabon. Molt abundant en les Balears.\nS'alimenta de petits mol·luscs i crustacis.\nÉs una espècie termòfila i hermafrodita. Hi ha mascles primaris nascuts com a tals, femelles i mascles terminals (femelles convertides en mascles) que són els dominants. La seva reproducció té lloc entre juny i juliol. Els ous són pelàgics, de manera que no hi ha cures parentals. Els joves, les femelles i els mascles primaris solen formar grups petits. Els mascles grans secundaris són solitaris i defensen gelosament el seu territori sobretot a l'època de fressa.\nCom que té uns colors tan vius i tan diferents de la resta dels peixos que es troben al Mediterrani, és difícil arribar a una confusió.\n· Té un escàs valor comercial.\n· La població es duplica en un temps mínim de 1,4-4,4 anys.\n· És una espècie inofensiva.\n· Es mou ràpidament a causa del frenètic moviment de les seves aletes pectorals.\n· Cada vegada és més abundant a causa del progressiu escalfament de l'aigua.\nClasse: Osteichthyes, Ordre: Perciformes, Família: Labridae, Gènere: Thalassoma


Pere Manzanares - Viquipèdia, l'enciclopèdia lliure\nFundador de La Bressola, Arrels i Ràdio Arrels\nPedagog i activista lingüístic\nPere Manzanares (Perpinyà, 1953) és un pedagog i activista per la llengua catalana nord-català.\nÉs fill d'exiliats de la guerra civil espanyola, i estudià magisteri a l'Escola Normal de Perpinyà. Ha estat fundador de les associacions La Bressola el 1976 i Arrels el 1981, i fundador i animador de Ràdio Arrels des de 1983, que ha contribuït de manera important a l'esforç de normalització del català, si bé sense incidència concretada fins avui, així com ponent de la Universitat Catalana d'Estiu a Prada de Conflent. Fou també el primer secretari de la Federació per a la Defensa de la Llengua i la Cultura Catalanes i és vicepresident del Centre Cultural Català. El 1983 li fou atorgat el premi d'Actuació Cívica, de la Fundació Jaume I. També va formar de l'equip de redacció de la revista Quaderns Tècnics, publicació pionera de la divulgació tecnològica en català.\nA les eleccions regionals franceses de 2010 va ser el número dos a la llista d'Europa Ecologia per al consell regional de Llenguadoc-Rosselló. En 2015 va impulsar l'entitat SEM Catalunya Nord que va impulsar un manifest per tal de defensar "les especificitats" de la Catalunya del Nord amb vista a les eleccions departamentals i regionals i de cara a la reforma territorial plantejada per a 2016 per François Hollande.\n↑ «Pere Manzanares». L'Enciclopèdia.cat. Barcelona: Grup Enciclopèdia Catalana.\n↑ 30 anys de Ràdio Arrels, El Punt-Avui, 8 de maig de 2011\n↑ Si la UCE no es renova “té els anys comptats”, El Punt-Avui, 5 de març de 2014\n↑ Anunci publicat a La Vanguardia, 26 de maig de 1983\n↑ Premis d'Actuació Cívica 1983 al web de la Fundació Lluís Carulla\n↑ «Col·laboradors Quaderns Tècnics».\n↑ Pere Manzanares: 'Després de 35 anys animant la catalanitat cultural al Nord, ara cal fer-la progressar des de les institucions', directe.cat, 5 de març de 2010\n↑ Pere Manzanares ocuparà el número dos de la llista d'Europe Ecologie a Catalunya Nord directe.cat, 15 de gener de 2010\n↑ Entitats i partits es mobilitzen perquè la imminent reforma territorial francesa no anul·li la Catalunya Nord, ara.cat, 15 de març de 2015\nPere Manzanares: La veu de la Catalunya del Nord., entrevista a tornaveu.cat, 22 d'agost de 2011\nISNI: 0000 0000 5935 199X\nObtingut de «https://ca.wikipedia.org/w/index.php?title=Pere_Manzanares&oldid=20281366»\nPedagogs de l'àmbit catalanoparlant\nLa pàgina va ser modificada per darrera vegada el 7 set 2018 a les 09:49.


10 els anomenats aliments sans que haureu de tenir en compte | CAT.MichaelrMccartySpalmBeach.com\nÉs molt fàcil deixar-se enganyar per les etiquetes d'aliments i creuen que alguna cosa és saludable, quan no és tan saludable com es podria pensar. Qui no pensaria que alguna cosa que diu "conté fruita real" o "baix en greix" serà bo per a vostè? El que els fabricants d'aliments no li donen, però, és la història completa a les etiquetes. Ells no dir, per exemple "conté fruita real, però molt poc, quan es compara amb tot el sucre afegit" o "baix en greix, així que vam haver de carregar amb sal i / o sucre extra per donar-li un sabor ". La majoria de les persones no tenen el temps per comprovar tots els ingredients del menjar que compren, així que segueix llegint, i troben 10 anomenats aliments 'sans' que podrien no ser tan saludable com s'havia pensat.\n1. Barreja del rastre\nEs podria haver pensat que la barreja del rastre és un dels aperitius més saludables que es poden comprar, però, més sovint que no, que no és el cas. Sí, que contenen fruits secs, però la major pista de mescles de comprar en una botiga de dolços també contenen peces o trossos de plàtan fregits. Coma dos grapats d'un tipus equivocat de pista es barregen i s'obté més de 500 calories, carbohidrats refinats i una dosi de greixos trans també.\nSuc de fruites 2.\nSi vostè pensa que tot el que el suc de la fruita que beure tots els dies que està fent bé, vostè podria ser molt malament. En primer lloc, la major part de suc de fruita comprat a la botiga ha estat pasteuritzada, de manera que gran part de la bondat natural s'ha eliminat i beure massa suc de fruites donarà lloc a pics en els nivells de sucre en la sang, el que podria conduir a l'obesitat. Si es pensa en això, quan es beu un got de suc de taronja, que està bevent l'equivalent a quatre e sis taronges. Beure diversos gots al dia i això és un munt de taronges!\n3. Reducció del greix de mantega de cacauet\nIgual que amb molts d'etiquetatge dels aliments, les paraules "greix reduïda" pot ser molt enganyós. El greix pot ser reduïda, però no s'ha reduït en gran mesura al fet que el fabricant pugui ser capaç d'utilitzar aquesta redacció. Reducció de mantega de cacauet de greix en general té gairebé la mateixa quantitat de greix com la mantega de cacauet regular, i té més sucre i sal per compensar la reducció en el greix.\n4. Iogurt congelat\nIogurt gelat sembla ser una opció molt millor que el gelat, però és realment? No hi ha dubte que el iogurt congelat conté menys greix saturat que els gelats, però, una vegada que hagi fet ingredients favorits, quan ens fixem en el contingut de sucre i calories, no són tan diferents del tot.\nQuè podria estar malament amb pastanagues, naps i remolatxes per a un aperitiu? No deixeu que la paraula de verdures et fan pensar que els xips de verdures són més sanes que els xips regulars. Igual que les patates fregides, xips de verdures comprades a la botiga estan carregats de greix i sal. L'única manera d'estar absolutament segur que vostè està rebent un berenar saludable, és fer-les vostè mateix a casa i llavors vostè pot decidir la quantitat de sal per posar en ells.\n6. Cereals per esmorzar d'alta fibra\nMolts cereals per esmorzar es pot enganyar a pensar que són super-saludable per les paraules "alt contingut de fibra" que se solen estampat en l'envàs en lletres grans. El que no diuen és que la majoria de les marques de cereals per esmorzar també tenen aproximadament una culleradeta de sucre per porció també. Fins i tot aquells sense addició de sucre podria ser l'addició al seu consum de sucre amb la fruita seca afegida que alguns contenen.\n7. La carn de gall dindi\nPassant per l'hamburguesa de gall dindi, en un lloc d'hamburgueses, no sempre és l'opció saludable que vostè pensa que és bé. Carn de gall dindi natural és certament baixa en greixos, però també és força baix en gust també. Hamburgueses, salsitxes i talls a rodanxes de re-format carn de gall dindi, sal en general han afegit, el sucre i el greix, fins i tot, per donar-los més sabor.\nLa majoria de la fruita seca vénen empaquetats amb la bondat com els minerals, fibra i vitamines, però els cacauets envasats poden ser molt enganyoses. La majoria de les marques comercials dels cacauets són torrat i rostit amb greixos no saludables i també tenen una gran quantitat de sal afegida als mateixos. Cacauets també contenen una gran quantitat d'àcids grassos omega - 6 àcids grassos, els quals, quan es consumeixen en excés pot causar la diabetis i s'han relacionat amb la malaltia d'Alzheimer.\n9. La soda de dieta\nLluny d'ajudar a perdre pes, refresc de dieta en realitat pot fer que es posa pes en. En un estudi realitzat pel Centre de Ciències de la Salut de Texas, es va trobar que el refresc de dieta més es beu, més probabilitats hi ha de guanyar pes. La dolçor artificial de refresc de dieta pot alterar la capacitat natural del cos per regular la ingesta d'aliments i fer que menjar més aliments ensucrats i pujar de pes.\n10. La fruita seca\nVostè pensa que menjar un grapat de fruits secs seria una opció molt saludable, però la fruita seca és el fruit amb l'aigua treta, de manera que tot el sucre de la fruita s'ha concentrat i és probable que estigui menjant més sucre del que creu. Fruita seca sovint ha afegit sucre a ell també, pel que seria molt millor de menjar un raïm fresques al seu lloc.


L'olotí Lluís Juncà és el nou secretari general de la vicepresdiència de la Generalitat - Garrotxa Digital\nComentaris tancats a L’olotí Lluís Juncà és el nou secretari general de la vicepresdiència de la Generalitat\nLluís Juncà és el nou secretari general de la vicepresidència de la Generalitat. L’olotí va ser nomenat ahir, en substitució de Josep Maria Jové, cessat per evitar les multes per la organització del referèndum. De moment, Juncà manté la seva acta de regidor a l’Ajuntament d’Olot.\nFins aquest dimarts, Lluís Juncà era el cap de l’oficina del vicepresident, evidenciant el fet de ser un dels assessors més pròxims al líder d’Esquerra Oriol Junqueras. L’olotí manté la seva influència dins el partit, però ara Juncà ha augmentat la seva força en el govern de la Generalitat: en les darreres hores ha estat nomenat com a nou secretari general de la vicepresidència. La decisió es pren després del cessament de Josep Maria Jové el passat 22 de setembre, per tal d’evitar la imposició d’una multa de 12.000 euros diaris a l’exsecretari per haver organitzat el referèndum. Jové va ser un dels detinguts el passat 20 de setembre durant la intervenció de diversos ens i conselleries de la Generalitat. Tot i que Juncà no ha assistit al darrer ple extraordinari, de moment mantindrà la seva acta de regidor al consistori.\nL’Ajuntament d’Olot vol endurir les sancions contra l’incivisme amb voluminosos a la via pública\nEls veïns i veïnes d’Olot disposen de diferents serveis gratuïts per llençar voluminosos i andròmines vells al lloc que els pertoca, com la deixalleria comarcal o la deixalleria mòbil. També disposen del servei de recollida programada. Tot i així,…


Elsa Artadi: "La qüestió política i la feminista no són tant diferents: defensem drets bàsics"\nElsa Artadi, al centre, durant el sopar de Dones Actives a Cerdanyola. FOTO: Cedida\nLa diputada de Junts per Catalunya, Elsa Artadi, va assistir al sopar de Dones Actives\nper Mónica García Moreno 05 de març de 2020 17:06\nLa diputada de Junts per Catalunya, Elsa Artadi, va assistir al sopar de Dones Actives de la secció local del partit que es va celebrar el 5 de març a Cerdanyola del Vallès. Artadi va defensar la lluita feminista i i va assegurar que la qüestió política a Catalunya i la feminista "no són tan diferents" perquè defensen "drets bàsics".\n"Les actituds feixistes i de violència contra les dones són la mateixa deshumanització que envers els presos polítics, exiliats i represaliats", va dir la diputada Elsa Artadi en el moment d'atenció als mitjans previ al sopar de Junts per Cerdanyola. Artadi va assenyalar que actes com el sopar de Dones Actives són encara més importants "en un moment en què el feminisme té molta força i en el qual també s'està vivint una onada de negacionisme i dels discursos de l'ultradreta".\nPreguntada pels mitjans, la diputada de Junts per Catalunya va repassar l'actualitat política i la taula de diàleg entre els governs espanyol i català: "En petit comitè l'anomeno la taula de Madrid perquè fins ara hi ha molta taula i molta foto però hem dialogat poc i hem negociat encara menys". Artadi s'ha mostrat crítica amb la gestió que s'ha fet assegurant que esperaven "arribar amb més garanties" a la taula de diàleg. Assenyala que ara cal afrontar la qüestió "amb prudència, escepticisme i transparència de cara a la ciutadania".\nSobre l'acte a Perpinyà del passat dissabte 29 de febrer, Elsa Artadi va assegurar que es tracta de "l'acte polític més important de la història recent de Catalunya", destacant que atorga "molta força a la part catalana a la negociació i al moviment independentista".\nDurant el sopar de Dones Actives, al qual van assistir-hi al voltant de 75 dones, Junts per Cerdanyola va fer un reconeixement a les dones que gestionen el Menjador Solidari Amics de Mossèn Rosell. "Són dones que treballen dia a dia donant de menjar a les persones que ho necessiten", va explicar la presidenta de Junts per Cerdanyola, Àngels Guimerà. Enguany, també han fet un reconeixement especial a Elvira Homs, veïna de Cerdanyola de 84 anys a qui Junts ha reconegut per ser "una persona molt important a la ciutat per molts motius. És activa, forma part de l'associacionisme i té una energia que ens contagia".\nÀngels Guimerà i les dones del Menjador Solidari. FOTO: Cedida\nConxi Gil entrega un ram de flors a Elvira Homs. FOTO: Cedida


Denuncien una festa de Cap d'Any il·legal a l'aeròdrom de la Cerdanya - Regió7 :: El Diari de la Catalunya Central\nDenuncien una festa de Cap d'Any il·legal a l'aeròdrom de la Cerdanya\nL'esdeveniment organitzat sense la llicència corresponent ja ha venut més de 800 entrades\nacn | puigcerdà 28.12.2019 | 23:59\nUna vista de l'aeròdrom de la Cerdanya, on s'anuncia que se celebrarà la Poch Fest aRXIU/miquel spa\nUna vista de l'aeròdrom de la Cerdanya, on s'anuncia que se celebrarà la Poch Fest\nLa patronal estatal Spain Nightlife ha denunciat una festa de Cap d'Any sense llicència que es vol celebrar a l'aeròdrom de la Cerdanya i que ja ha venut 800 entrades. La denúncia es va interposar el 13 de desembre passat. Qui va portar el cas davant la Generalitat és la Federació Catalana d'Activitats de Restauració i Musicals (Fecasarm), una associació adherida a la patronal estatal Spain Nightlife.\nA la denúncia, la Fecasarm critica que, a part de no tenir llicència municipal, la festa ha arribat a vendre entrades per Internet «a través de canals d'intercanvi de diners entre particulars». A més a més, la federació subratlla que els organitzadors de la Poch Fest, que és el nom amb què es publicita l'esdeveniment a les xarxes, fan servir «reclams il·legals» a les xarxes socials –dient que hi haurà «barra lliure»- i fan enquestes demanant als assistents si prefereixen beure ginebra o vodka.\nSense el permís de la Generalitat\nSegons informa la Fecasarm, després de rebre la denúncia, la subdirecció general d'Espectacles de la Generalitat va donar les «instruccions oportunes» perquè s'investigués si la festa tenia o no llicència. «A hores d'ara, però, no ens consta que en disposi», diu l'associació en un comunicat. I això després que la Poch Fest hagi venut «més de 800 entrades», cosa que, com precisa la Fecasarm, no es pot fer fins a tenir el permís.\nDavant d'aquest fet, Spain Nightlife afirma que seguirà «molt de prop» el cas i que, si finalment l'Ajuntament concedeix el permís, s'assegurarà que la Poch Fest compleixi la normativa vigent. En aquest punt, la patronal de l'oci nocturn recorda que la festa ha de presentar «obligatòriament» un pla d'autoprotecció, que la Generalitat ha d'avalar.\nEl cas Madrid Arena en el record\n«Spain Nightlife no es pot permetre el luxe que, durant la nit més important per al sector, passi qualsevol desgràcia; encara tenim a la retina el cas del Madrid Arena», subratlla la patronal estatal al comunicat. «Serem contundents davant d'aquelles celebracions que no compleixin la normativa, ja que si hi ha qualsevol problema, encara que sigui per part de qui no té autorització, la responsabilitat recaurà damunt nostre», assegura el secretari general d'Spain Nightlife, Joaquim Boadas (en referència a les conseqüències que repercutirien sobre l'oci nocturn).\nLa patronal estatal de l'oci nocturn calcula que durant la nit de Cap d'Any el sector facturarà més de 500 milions d'euros. Seran els que ingressin els 75.000 establiments que hi ha repartits arreu de la geografia estatal (sense comptar hotels ni restaurants). A més, Spain Nightlife diu que, encara que sigui tan sols per una nit, el sector contractarà més de 15.000 persones. «És la nit que mourà més gent de tot l'any», apunta.\nJennifer Lopez llança col·lecció de sabates.


Es subhasta la finca d’uns narcotraficants a Gelida per 22'4 milions d'euros - El Cargol l El setmanari del Penedès l Societat l Política l Economia l Cultura l Vins i Caves l Món casteller l Entrevistes l Esports\nEs subhasta la finca d’uns narcotraficants a Gelida per 22'4 milions d'euros\nEl Consell de Ministres va aprovar el passat divendres la subhasta pública d’una finca de Gelida. La particularitat de la finca, que es valora al voltant dels 22,4 milions d’euros, és que procedeix de delictes de narcotràfic.\nLa casa, situada als boscos de Gelida, era utilitzada per la parella propietària i dos treballadors per fabricar cocaïna, ja que havien instal·lat un laboratori al porxo. La masia estava a l’espera d’una decisió judicial des del 2011, moment en què es va descobrir el negoci.\nFa set anys, una trucada anònima va alertar els Mossos de la presència de persones equipades amb bates blanques i màscares de protecció respiratòries a les Serres d’Ordal. La operació dels Mossos d’Esquadra a la masia va destapar el laboratori de cocaïna i es van requisar 4,5kg de droga. Els quatre detinguts tenien antecedents policials i penals per anteriors tràfics amb les drogues.\nLa subhasta d’aquesta finca suposa el bé més valuós del fons de béns decomissats a narcotraficants; i els diners que se n’obtinguin serviran per finançar l’Estratègia Nacional sobre Addiccions 2017-2024, que té uns 1.000 milions de pressupost. També s’han aprovat els criteris de distribució dels béns decomissats per la lluita contra les addiccions arreu de les comunitats autònomes.


Torra critica que la cambra catalana es converteixi en un "Parlament simbòlic" La República\nPla conjunt del sopar col•loqui a Petra, organitzat aquest divendres per l'Assemblea Sobiranista de Mallorca, amb el president Quim Torra dempeus. Imatge del 6 de març del 2020. (Horitzontal)\nEl president de la Generalitat, Quim Torra, defensa la sobirania de la cambra catalana i critica que es pugui convertir en un “Parlament simbòlic” si no es defensa el que s’hi vota “fins a les últimes conseqüències”. En un sopar col·loqui a Petra, organitzat aquest divendres per l’Assemblea Sobiranista de Mallorca, Torra ha tornat a reclamar el seu escó tot recordant que “qualsevol decisió que prengui el Parlament és d’obligat compliment”. El president ha reiterat que els catalans voten els seus representants per defensar unes determinades idees i que “no es pot trair mai la seva voluntat”. A més, ha fet una crida a la unitat de l’independentisme i a pactar una estratègia conjunta per negociar amb l’Estat.\nQuim Torra ha reconegut que la repressió de l’Estat espanyol posterior al Primer d’Octubre va colpejar el moviment independentista, però ha lloat l’ambició i la força del moviment i ha fet una crida a “recuperar la iniciativa” a través d’un horitzó comú. “No ens hem de deixar arrossegar pels factors externs del procés”, ha manifestat. Per això, el president ha recordat les paraules del president Puigdemont i ha demanat reactivar la mobilització perquè sigui definitiva.\nTrobada amb el món de les lletres de les Illes Balears\nPrèviament, divendres a la tarda, el cap de l’Executiu ha participat en una reunió organitzada per la Institució de les Lletres Catalanes (ILC) amb el món de les lletres de les Illes Balears, on ha constatat “la preocupació comuna, tant a Catalunya com a les Illes, per la llengua i la cultura”. “Hi hem de posar tots els esforços”, ha afirmat, subratllant que també cal treballar “per la normalització lingüística, perquè encara no hi hem arribat”.\nEn declaracions als mitjans de comunicació, el president ha explicat que ha compartit amb els intel·lectuals de les Illes la reivindicació del sector cultural català d’augmentar la partida pressupostària destinada a la cultura fins a arribar al 2%, i els ha animat a unir-s’hi. “Hem de construir les bases del nostre país sobre la llibertat, la cultura, i el talent”, ha assenyalat.


culTURA FEST Aquest divendres, festa amb La Fura dels Baus per presentar la programació cultural de tardor\nOlot Cultura organitza per primera vegada una festa oberta a tothom a finals d’estiu per presentar la programació cultural de la temporada de tardor 2018 i com a prèvia a les Festes del Tura. Serà aquest divendres 31 d’agost, a partir de les 20.30 h, i porta per nom culTURA FEST.\nA les 20.30 h, a la sala d’actes de l’Arxiu Comarcal de la Garrotxa, els programadors de les diferents àrees de l’Institut de Cultura d’Olot explicaran els trets destacats de la programació de setembre a desembre i respondran a totes les preguntes que els vulguin fer els assistents. En acabar se servirà una copa de cava i hi haurà servei de bar i foodtrucks a les places del Torín.\nA les 22 h, La Fura dels Baus presentarà l’espectacle Manes a la plaça de braus. Una impactant proposta realitzada el 1996 i que ara han recuperat, en la qual el públic es converteix en part del muntatge i viu una experiència total que “centrifuga els cervells i remou els budells”. A través d’una barreja d’emocions i sensacions, La Fura dels Baus reflexiona sobre idees universals com el sexe, el menjar, el naixement i la mort. Les entrades per veure l’espectacle valen 12 euros anticipades i 15 euros a taquilla i es posen a la venda aquest dimarts 17 de juliol, a partir de les 10 h.\nA partir de les 23 h, en acabar l’espectacle, la festa continuarà a les places del Torín amb música en viu i DJ, en col·laboració amb el bar Líquid.


“Aquest caràcter tancat és per l'exili”\nÀlvar Valls. La joventut agitada, amb lluita antifranquista, presó i exili, va precedir la vida tranquil·la d’ara. Als 69 anys, li agrada la rutina i l’estudi però viu inquiet pel procés català\nA mig matí se li fa estrany prendre res però escull un Vichy perquè sap que se li posa bé.\nActualitzada 02/09/2016 a les 17:58\nPer Àlvar Valls, la vida a l’estiu no canvia gaire. Amb la seva dona deixen les vacances per a altres èpoques de l’any. Els mesos calorosos “a Andorra és on s’està millor”.\nQuina és la seva rutina preferida?\nSeure davant l’ordinador i llegir qualsevol cosa. No pas navegar, sinó llegir. A més, estic jubilat però ajudo la dona. La meva afició és la feina.\nCom va l’estudi de Jacint Verdaguer?\nN’estic fent una cronologia i una bibliografia. I ja en tinc fetes més de mil pàgines, que aviat és dit.\nFa sis o set anys que hi treballo. I també preparo un conjunt de narracions literàries breus sobre episodis concrets de la seva vida. Això és com un divertiment.\nQuè l’inquieta més de l’actualitat política?\nCom a català, el procés d’independència. De jove havia lluitat per aquest motiu, i això em va portar a l’exili. Ara veig que allò pel que lluitàvem tira endavant.\nQuin paper li agradaria que hi jugués Andorra?\nÉs un país veí i, per tant, desitjaria que, arribat el moment, Andorra assumís la seva responsabilitat. Per a un veí, un país nou és una responsabilitat. M’agradaria que fes tot el que pogués fer per afavorir aquests cosins que té al costat, que són els catalans.\nDe la seva lluita de joventut, què és el que més recorda ara?\nFa tants anys que per mi és gairebé com una altra vida. Això no vol dir que hi renunciï, però em queda lluny. Em va marcar perquè hi va haver episodis forts.\nCom el va marcar?\nSuposo que aquest caràcter tancat que tinc és per l’exili i la clandestinitat. Quan vaig tornar a estar actiu després de tot, que feia de periodista, anava als actes i sortia, però se’m veia el mínim possible. Sempre m’ha agradat recloure’m. Diria que és una marca d’aquell període.\nPer què es va decidir a escriure les memòries?\nVa ser una manera de treure tot el que portava a dins. A mi em va anar molt bé, va ser una ajuda. Em vaig obrir i vaig dir: “Jo sóc aquest.”\nExplicar aquella lluita armada va tenir conseqüències?\nA dos companys no els semblava bé que ho publiqués per la interferència que pogués tenir en l’actual situació política catalana. Tot i així, tampoc no ha tingut grans conseqüències. És un llibre més. Em semblava que no ens ho havíem d’emportar a la tomba.\nHa pensat mai a tornar a Catalunya?\nAra m’agradaria tornar-hi, però la meva dona no vol. Abans era jo que no volia marxar, però ara no em costaria res anar-me’n a qualsevol lloc, però tornar a Catalunya... no ho descarto.\nPER AL 'CONVERSES DE TERRASSA'\nL’entrevistat escull el lloc de la trobada. L’Àlvar opta per Can Fontcuberta, el bar de la plaça dels Arínsols d’Encamp perquè li queda a prop de casa i hi va sovint.\nNaturlandia tindrà operativa al novembre la tirolina de sis places\nEl nombre de transfronterers creix un 11,5%, fins als 1.602\nDavid Aguilar, 'Hand Solo', premiat com a exemple de superació\nRoser Suñé és la candidata de DA per al càrrec de síndica\n2.Mala experiència al país\n10.L'Audiència Nacional espanyola absol Besolí\n1. 23a edició de La Massana Còmic\n3. Donades d'alta noves associacions esportives\n4. La sub-16 inicia el Torneig de desenvolupament\n5. La cinquena La Purito Andorra ja supera els...\n6. Bikimel, avui a la sala Sant Domènec de la Seu\n7. César González, aleví, i Guillem Acosta, in...\n8. 'Herois i superherois' s'allarga fins al 16 de...\n9. Una nocturna a la Gallina, gran novetat de la...\n10. El Museu Carmen Thyssen s'obre a la dansa amb...


Blog de muntanya: Canal 17F i les Bardisses Romàntiques\nHem realitzat una activitat combinada pujant per la canal equipada del 17F i baixant fent ràpels per la canal de les Bardisses Romàntiques. Entre les dues activitats tècniques hem fet una petita excursió per pujar al Puig de l'Hospici (528 m), un petit cim panoràmic per complementar les activitats tècniques amb una ascensió, encara que sigui a un cim menor. Aquestes canals es troben al davant del massís de Montserrat, a l'altra banda del Llobregat, a prop del poble de Monistrol.\nHem fet l'activitat en horari de tarda, aprofitant que ja estem en plena primavera i el dia s'allarga força. El punt de partida ha estat l'aparcament de l'aeri de Montserrat. Des d'allà hem baixat per un corriol fins al costat del Llobregat i hem seguit riu avall per un bon camí. Al cap d'una estona hem deixat el camí per pujar per un fort pendent fins a la via del tren. A l'altra banda de la via, pocs metres més enllà, hem entrat a la canal del 17F.\nÉs un itinerari equipat que puja per la canal superant, amb l'ajut de cordes de nusos i estaques de ferro, diversos murs que anem trobant al nostre pas. Gairebé a l'inici del recorregut hi ha els dos passos més complicats de tot el recorregut. Son dos petits murs de pocs metres però ben verticals que cal superar amb l'ajut de les cordes de nusos a força de braços i sense assegurança.\nSuperats aquests dos murs, la resta de passos són més fàcils perquè estan millor equipats, amb estaques de ferro i amb la possibilitat d'assegurar-se. Hi ha diversos murs d'alçada variable separats per petits trams on cal caminar.\nDesprés de completar el tram tècnic de la canal 17F hem pujat per un camí fins trobar una pista ben ampla. A partir d'aquest punt podríem haver iniciat el retorn directament però hem volgut completar el recorregut amb una petita excursió i per fer un cim. En realitat volíem anar fins a Sant Salvador de les Espases però ens ha semblat massa lluny, tenint en compte que anàvem amb horari de tarda i no teníem massa temps. Finalment hem pujat fins al Puig de l'Hospici (518 m), un cim panoràmic que és vèrtex geodèsic i és més alt que el de Sant Salvador. Hem fet les fotos de cim i una panoràmica circular:\nHem tornat enrere pel mateix camí fins que hem pres una desviació a la dreta per anar a buscar la canal de baixada, la de les Bardisses Romàntiques. Aquesta segona canal, que també està equipada per pujar amb cordes de nusos i estaques, l'hem baixat amb diversos ràpels sense dificultat, el més llarg de 15 metres. Mentre baixàvem hem anat veient l'equipament instal·lat que ens convidava a tornar un altre dia per fer la canal en sentit contrari, de pujada.\nHem arribat al final de la canal, ben a prop de la via del tren. Ja només ens quedava el camí de tornada al punt de partida però la Canal de les Bardisses Romàntiques ens reservava encara una sorpresa. Per passar la via del tren hi ha un petit túnel, construït per canalitzar les aigües del torrent quan plou. Pensàvem que seria un tram curt i fàcil però la realitat era ben diferent. El túnel és molt llarg, fosc i humit. Tota una aventura, gairebé espeleològica.\nFinalment hem retrobat la llum del dia a l'altra banda del túnel i aviat hem trobat el camí de ribera per on havíem iniciat el nostre recorregut. Hem retornat pel fàcil camí però encara hem ens quedava una darrera sorpresa: ja gairebé fosquejava quan se'ns ha plantat al davant, al mig del camí, un porc senglar dels grans. Ens ha mirat amb cara de pocs amics però quan hem avançat una mica ha fugit muntanya amunt. Finalment hem arribat al punt de partida, iniciant el retorn a casa.\nI aquí teniu les dues pel·lícules d'aquesta jornada, una per cada activitat. Han estat produïda per Mountain Films i cedida al blog per als seus seguidors:\nLes Bardisses Romàntiques:\nJoan C. - Pablo - Sonia - J. Rafel\nEtiquetes: barranc, ferrata, track, vídeo\nGran relat de l'aventura que van viure fa uns dies, fotos genials i els vídeos de Joan molt xulos, sempre tinc ganes de fer aquestes aventures a la muntanya i amb vosaltres estic veiem coses força interessants. Que continuï la festa i la muntanya, per més sortides com aquestes. Ara a pujar per les Bardisses Romàntiques...a vera que tal!!\ndilluns, 17 de maig, 2021\nBuff, que no n´has tingut prou amb una tassa?, donçs dues!!\ndimarts, 18 de maig, 2021\nLes coves de la Mola de Catí\nGR92: El Cortalet - L'Escala\nLa Cresta de Nargó\nLes Bardisses Romàntiques i el 17F\nExcursió a Òrrius\nLa Mina Pilarica


El quart Concurs Internacional Cambra Romànica comptarà amb 23 grups .\nL'esdeveniment se celebrarà a Canillo a l'auditori del Palau de Gel, el cap de setmana del 28 i 29 de maig\nL'edició del concurs de l'any passat\nActualitzada 19/05/2022 a les 10:22\nL'Associació Amics de la Cambra Romànica organitza per quart any consecutiu el Concurs Internacional Cambra Romànica, que se celebrarà a Canillo a l'auditori del Palau de Gel, el cap de setmana del 28 i 29 de maig, segons informa l'entitat. Així, dissabte tindrà lloc la fase eliminatòria de la qual sortiran cinc grups que es classificaran per a la fase final que se celebrarà diumenge i que es podrà seguir de manera presencial i també en línia.\nEn aquest sentit, la quarta edició portarà quasi 80 músics de procedències diverses entre les quals destaca Polònia, França, Àustria o Catalunya. També comptarà amb alguns participants amb vinculació andorrana per haver concursat en edicions anteriors del certamen o haver participat en la JONCA. En total, seran 23 grups, la majoria d'ells a la categoria avançada. El premi, segons destaca l'associació, són 3.000 euros, més la participació en el cicle de concerts que l'associació organitza a la tardor.\nEls grups tenen 20 minuts per convèncer el jurat que cal que els seleccionin pel seu pas a la final. Així, aniran passant entre les 9 hores del matí a les 19 hores del vespre de dissabte. El públic, tant virtual com presencial, podrà participar en la votació de l'anomenat 'premi del públic', entre els cinc grups finalistes de cada categoria, recorda l'associació. El jurat està format per Patricia de No, flautista, per Gerard Claret i per Laia Masramon, pianista.


Ajuntament i veïns segueixen treballant per acordar una solució conjunta al pas de la via verda pel Passeig Maristany | Web oficial de l'Ajuntament de Camprodon\nAjuntament i veïns segueixen treballant per acordar una solució conjunta al pas de la via verda pel Passeig Maristany\nDimecres 9 d’agost, la sala de plens va acollir una jornada participativa per analitzar i debatre sobre les diverses propostes plantejades per la Generalitat de Catalunya al voltant del traçat de la via verda al seu pas pel Passeig Maristany. A la sessió hi van prendre part l’equip de govern, regidors de l’oposició, veïns del Passeig i altres ciutadans de Camprodon.\nL’Ajuntament de Camprodon va organitzar dimecres 9 d’agost una sessió de treball participativa per redefinir el traçat del pas de la via verda pel Passeig Maristany. La jornada es va dividir en tres parts: la primera, destinada a donar compte a tots els regidors del municipi de l’estat de la situació; la segona, amb una nombrosa assistència de veïns i veïnes del Passeig Maristany; i la tercera, oberta a tots els ciutadans de Camprodon.\nLes propostes d’itineraris d’accés alternatius i els travessers, qüestions clau\nDurant la sessió de treball, que va comptar amb la presència de representants del Departament d’Infraestructures, es va realitzar una presentació amb les propostes de la Generalitat de Catalunya per donar resposta a les millores demanades per veïns i veïns de Camprodon. Dues són les qüestions clau que es van debatre amb més profunditat: la construcció de travessers que permetin el creuament del Passeig als usuaris de la via verda i el disseny d’itineraris alternatius a la part superior i inferior del passeig per evitar la construcció dels mateixos.\nRespecte als travessers, les propostes de millora de la Generalitat no van satisfer del tot les posicions dels veïns . Mentrestant, pel que fa als itineraris alternatius superior i inferior, es va acordar acceptar la proposta respecte a l’itinerari inferior consistent en adequar la vorera de l’altre costat del vial per ús com a via verda, millorant així el tram urbà. No obstant, la proposta alternativa d’itinerari superior no va convèncer als camprodonins ja que requeria actuacions com ara retocar la vorada de la part final del passeig o la instal·lació de tanques protectores que separessin la via verda de la carretera.\nProperes passes en la redefinició del projecte\nUn cop acabada la sessió participativa, l’equip de Govern seguirà treballant per traslladar la solució òptima i poder desencallar aquest projecte estratègic al seu pas pel Passeig Maristany. Tenint en compte que no han estat consensuades inicialment les propostes de construcció de travessers i de l’itinerari superior i que dur a terme les obres de l’itinerari alternatiu inferior pot requerir un cert temps, el consistori analitzarà detingudament la situació durant les properes setmanes. En aquest sentit, la Generalitat continuarà amb l’execució de la via fins al Passeig i des de la sortida d’aquest fins a Llanars, deixant la solució del tram de la via dins el Passeig Maristany per més endavant.\nUn exercici de participació i de treball conjunt\nDes de l’Ajuntament de Camprodon, l’alcalde Xavier Sala ha agraït la implicació i participació dels veïns i ha valorat la jornada de treball com una experiència que “ha estat enormement positiva ja que hem pogut intercanviar impressions i treballar conjuntament per trobar la millor solució per aquest important projecte per a Camprodon i el conjunt de la Vall”. L’alcalde, a més, subratlla que “l’Ajuntament es pren ara un temps per analitzar i madurar com cal totes les propostes. I un cop estudiats tots els escenaris possibles, al llarg de les properes setmanes traslladarem a la Generalitat una proposta i consensuarem conjuntament la solució que sigui més positiva per a tots els nostres veïns i veïnes”.


Ajuda i preguntes freqüents | Web oficial Ruralverd\nReservar pas a pas\n- Indicar dia i mes d’entrada\n- Nombre de nits (ocupació mínima dues nits)\n- Zona (optatiu)\n- Nre. de persones (no incloent els nens menors de 2 anys)\nEs mostra les cases disponibles en llistat o en mapa.\nLa fitxa de cada casa ens informa dels serveis disponibles, els preus segons capacitat i períodes. Disponibilitat i situació geogràfica.\n* Les reserves d’estiu solen ser per 7 nits (fes una recerca de dissabte a dissabte, obtindràs millors resultats)\nPeticions de reserva\nEs tramiten en l’horari:\nMatins: 9:00 - 14:00\nRuralverd es posarà en contacte per confirmar la reserva. En cas de no tenir resposta la petició de reserva queda cancel·lada en 48 hores.\nConfirmació de reserva: Ruralverd envia la CONFIRMACIÓ DE RESERVA per correu electrònic, amb les dades personals i nombre de persones indicades en la petició de reserva, la casa que es lloga, període, import de la reserva i dades bancàries on fer el pagament a compte del 25% de l'import total de la reserva.\nReserva i comprovant de pagament, en rebre el pagament a compte, Ruralverd envia per correu electrònic el document de RESERVA i COMPROVANT DE PAGAMENT (PDF adjunt). En la RESERVA hi ha tota la informació, telèfon i persona de contacte per confirmar l'hora d'arribada i recollida de claus, dades GPS, ... La RESERVA s'haurà de presentar el dia d'entrada a la casa.\nPagament de la resta de l'import, 75% restant, s'abonarà directament a la casa reservada. En alguns casos el pagament íntegre de la reserva és a través de Ruralverd. Aquesta informació s'indica, a l'apartat de pagament resta import. En rebre el pagament de la resta de l'import, Ruralverd envia un nou comprovant de reserva i del pagament de la totalitat.\nLlei 5/2012 Parlament de Catalunya // Llei 5/2017 Parlament de Catalunya.\nNo inclosa en el preu de la reserva.\nCases de Turisme Rural i Apartaments Turístics: 0,50 euros / persona / nit.\nHabitatges d'ús turístic.: 1,00 euros / persona / nit.\nExcloses de la taxa persones d'edat igual o inferior a 16 anys.\nEn estades superiors a 7 nits, la Taxa només s’aplica a les 7 primeres nits.\nNo totes les cases demanen fiança, en cas d'haver-la, s'indicarà en la RESERVA.\nkeyboard_arrow_down Els preus són per persona o per casa?\nAllotjament en cases independents: els preus són per casa completa, mínim dues nits o setmana i pel nombre de persones indicat a la fitxa de la casa. Aquests tipus de cases es lloguen sempre íntegrament a 1 sol grup en cada reserva. Si hi ha més cases, a la finca, pot haver-hi serveis exteriors compartits, aquesta informació està especificada en cada casa.\nAllotjament en habitacions: el preu indicat és per 2 nits, 2 persones en habitació doble i en el règim indicat: dormir i esmorzar, mitja pensió o pensió completa.\nkeyboard_arrow_down Quantes persones poden allotjar-se en cada casa?\nEl client està obligat a informar a Ruralverd del nombre de persones que s'hi allotjaran.\nAquest nombre de persones no es pot excedir mai, els menors de 2 anys no es compten a l'hora de calcular el preu ni el nombre de persones sempre no dormin en llit gran. No poden allotjar-se més persones de les indicades a la RESERVA.\nQualsevol modificació cal notificar-la amb antelació.\nkeyboard_arrow_down Quina es l’estada mínima?\nL’estada mínima és de 2 nits, però pot variar en funció dels ponts, vacances de Setmana Santa i Nadal, on es poden marcar un mínim de nits diferent.\nA l’estiu, generalment l’estada mínima és de 7 nits, amb arribada dissabtes o divendres.\nkeyboard_arrow_down Podem portar el nostre animal de companyia?\nSón admesos en aquelles cases on queda indicat en la fitxa de la nostra web.\nÉs obligació del client controlar els animals en tot moment, no deixar que pugin als sofàs o als llits... El client es farà responsable de qualsevol desperfecte ocasionat per l’animal de companyia.\nEls animals de companyia no poden banyar-se a les piscines.\nkeyboard_arrow_down Taxa turística\nTaxa turística: Llei 5/2012 Parlament de Catalunya // Llei 5/2017 Parlament de Catalunya.\nNo inclosa en el preu\nCases de Turisme Rural i Apartaments Turístics: 0,50 euros / persona / nit\nEl preu pot variar segons temporada, per consultar el preu d’un període cal clicar a la Icona RESERVAR i seleccionar, mes, dia d’entrada, dia de sortida, nre. de persones.\nkeyboard_arrow_down Quan es paga la resta de la reserva?\nLa resta de l’import de la reserva s’ha de fer efectiu el dia d’entrada a la casa.\nEn alguns casos Ruralverd gestiona el cobrament de la totalitat de la reserva, aquesta informació s’indica en el document RESERVA.\nHi ha cases que s’ha de dipositar una fiança, aquesta informació es troba en el document de RESERVA.\nkeyboard_arrow_down Hora d’arribada i de sortida?\nL’horari d’entrada és entre les 17.00 i les 20.00 hores i la sortida s’haurà d’efectuar entre les 10.00 i les 12.00, s’haurà de confirmar amb el propietari.\nCap de setmana, la sortida és fins a mitja tarda (17-18 h), sempre que no coincideixi amb l’entrada d’un altre client (En aquest cas s’avisarà amb antelació). Cada propietari pot tenir el seu propi criteri per l’hora límit d’entrada i sortida.\nkeyboard_arrow_down Com arribaré a la casa?\nEn el document RESERVA està especificada la direcció, les coordenades GPS i el número de telèfon i persona de contacte que us atendrà a l'arribada.\nkeyboard_arrow_down Qui em donarà les claus?\nA la RESERVA hi ha el número de telèfon i nom la persona que us atendrà en arribar a la casa, heu de trucar 1 o 2 dies abans per confirmar l’hora d’arribada i recollida de claus.\nkeyboard_arrow_down Qui m’ha d’atendre si necessito ajuda o alguna informació durant la meva estada?\nA les cases trobareu informació turística de la zona, així com un llistat dels telèfons més importants i les especificacions d’ús dels equipaments. El propietari o representant us informarà dels llocs més propers per les vostres compres, contenidors de brossa i altres informacions sobre els serveis de la zona.\nEn cas de considerar que l’allotjament o servei contractat no compleix els requisits necessaris per a un bon ús, cal que us poseu al més aviat possible en contacte amb el propietari o representant i amb RuralVerd, per tal de poder solucionar el problema o buscar solució o alternativa.\nFestius: línia d'emergències (arribades, no consultes): +34 649147402\nkeyboard_arrow_down El preu inclou llençols i tovalloles?\nHi ha llençols, tovalloles i roba d’abric pels llits. Si excepcionalment l’allotjament no ofereix aquest serveis, estarà publicat a la fitxa de la web.\nkeyboard_arrow_down Quin equipament trobarem a la casa?\nkeyboard_arrow_down Quan es netegen les cases?\nLa neteja es fa abans de l’arribada del client, que se’n responsabilitza durant la seva estada. El dia de sortida, s’ha de deixar la casa en bon estat i a l’hora acordada.


Promoció StoksDidactic ⋆ Socpetit.cat\nQuan tenim nens petits, les joguines solen comportar moltes despeses per a les famílies i el Nadal és l’època de l’any on més s’accentuen aquests dispendis. Per aquest motiu és lògic que molts pares i moltes mares es preguntin: Com puc aconseguir joguines econòmiques?\nUna opció és visitar la botiga de joguines educatives Stoks Didactic, que us ofereix un apartat d’ofertes a la seva pàgina web on podreu trobar joguines perfectes per aquest Nadal amb preus molt econòmics.\nCuines, cotxes de joguina, peluixos, encaixos,… i moltes coses més!\nDoneu-hi un cop d’ull, que segur que trobeu alguna cosa interessant.\nFeu clic aquí per a veure les seves ofertes: www.stoksdidactic.com/ofertes


El Senat vol prorrogar un any la rebaixa de l'IVA\n260x366 Javier Rojo, president del Senat espanyol. / JUAN CARLOS HIDALGO / EFE Javier Rojo, president del Senat espanyol. / JUAN CARLOS HIDALGO / EFE\nEl ple del Senat d'ahir va aprovar una moció en què demana al govern que ampliï un any l'aplicació del tipus d'IVA del 4% per la compra de l'habitatge de primera residència. L'executiu de José Luís Rodríguez Zapatero va rebaixar aquest agost a la meitat la pressió fiscal de l'IVA per a l'adquisició d'un pis, però només fins al proper desembre, amb l'objectiu de reduir el nombrós estoc de pisos per vendre, que arriba als 700.000, i per reactivar l'activitat del sector de la construcció.\nCuriosament, els senadors socialistes es van oposar a la iniciativa del PP i van argumentar que hauria de ser el nou govern el que decideixi les millors mesures per recuperar el sector immobiliari. El portaveu d'habitatge del PP al Senat, José Manuel García Ballestero, va afirmar que la mesura de reducció de l'IVA s'ha d'ampliar i va denunciar que la rebaixa recent del govern socialista no discrimina entre habitatge habitual i segona residència. García Ballestero va afegir que els socialistes tampoc han fixat un topall màxim en el preu del pis que es podria beneficiar de la bonificació.\nEls representants de CiU van mostrar el seu suport a la iniciativa del PP perquè donarà més estabilitat i dinamitzarà la venda de pisos. El govern socialista va decidir apujar fa només 13 mesos el tipus de l'IVA del 7% al 8% per comprar un habitatge.


Ticnova | PCBOX beca a 8 joves participants en el curs "Gestió i Direcció en eSports" de la UCAM\nPCBOX beca a 8 joves participants en el curs "Gestió i Direcció en eSports" de la UCAM\nLa cadena de botigues d'informàtica líder adreçada a experts segueix impulsant el sector del gaming, ara amb beques per a estudiants de la Universidad Católica San Antonio de Múrcia.\n8 joves que busquen un futur professional relacionat amb el gaming han pogut participar en el mòdul "Gestió i Direcció en eSports".\nPCBOX també és patrocinador de UCAM eSports i ha col·laborat en l'equipament de diverses de les seves zones amb equips Netway Gaming d'última generació.\nPCBOX, la cadena líder adreçada a experts en informàtica i amants del gaming, ha ofert 8 beques que han permès a diversos joves apassionats dels videojocs i que busquen tenir un futur professional relacionat amb el gaming, participar en el mòdul de "Gestió i Direcció en eSports "impartit per la Universidad Católica San Antonio de Múrcia (UCAM) del 25 al 29 de juny.\nAquest innovador curs patrocinat per PCBOX respon a la demanda de formació del sector per a llocs de direcció i gestió dins dels diferents sectors en què es divideix el mercat dels eSports. El mòdul s'inclou dins un ambiciós i innovador projecte d'UCAM eSports que té tres finalitats principals: investigació, formació i competició i al qual PCBOX s'ha volgut unir com a col·laborador, tant en el patrocini del mòdul, com en equipar les diferents zones com són la zona Stage & Formació o la zona d'Investigació amb equips gaming d'última generació de la marca pròpia Netway.\nSegons Santi Juan, responsable de màrqueting de TICNOVA, grup tecnològic al qual pertany PCBOX "som una companyia líder en el sector del gaming, per això apostem per aquest tipus d'iniciatives, que a través d'investigació científica i formació acadèmica treballen per crear una professió amb futur".\nPCBOX és la cadena de botigues de referència per a l'expert en informàtica on l'usuari trobarà una àmplia gamma de components i productes informàtics i tecnològics de les principals marques del sector. Amb més de 150 botigues per tot Espanya i més de 25 anys d'experiència, pertany a Ticnova, el major grup especialitzat en botigues de proximitat en informàtica i electrònica de consum d'Espanya, propietari també de les cadenes BEEP i La Fábrica del Cartucho.


Maren Ada esperona la competició amb un superb melodrama patern filial - FÒRUM.ad\nMaren Ada esperona la competició amb un superb melodrama patern filial\nOn: 22/05/16 11:47\nLa realitzadora alemanya Maren Ade, una de les poques cares noves de la Secció Oficial, responsable de “Entre nosotros” (2010), ha presentat l’esplèndid film “Toni Erdmann” sobre un pare alemany, Winfried (Peter Simonisheck) , que va a Bucarest per trobar-se amb la seva filla, consultora petrolífera, Ines (Sandra Hüller).\nUn sòlid i regi melodrama que burxa en les difícils i fràgils relacions dins de la família amb un pare sol que procura reconquerir o reprendre uns lligams amb la seva filla diluïts per culpa, sobretot, d’una feina que l’absorbeix i la fa portar un ritme de vida estressant. Winfried, confrontat a la solitud, vol recuperar d’alguna manera una filla a la qual no reconeix, criada i educada en alguns valors ara perduts i arraconats, i que porta un simulacre de vida rodejada de falsos amics sorgits de la pròpia feina.\nUn intent de retrobament que propicia brillants escenes de comèdia fruit, especialment, del sentit de l’humor del pare, provocatiu i càustic, pervivència també d’una tarannà propi que hauria marcat una infància de la filla plena de rialles i màgia.\nLes aparicions sobtades i imprevistes del pare, que no cal confondre amb gratuïtes sortides de to, connecta amb les sorpreses i l’imprevist de la comèdia, amb seqüències divertides i enginyoses. I jugant també al recurs còmic de la suplantació de personatges, adquirint Winfried una nova identitat en l’aliè món de l’empresa, l’hàbitat on es mou la seva filla, personatge de ficció que acaba donant títol al film.\nEl pare procura trencar la barrera d’un distanciament natural, generacional. No és que s’hagin barallat, sinó que el simple fet de créixer, prendre responsabilitats i portar una vida independent, els ha separat fins al sentiment d’estranyesa que experimenta la filla davant dels seu progenitor. La presència insistent del pare en l’àmbit laboral de la filla, tancat i hermètic, sembla un acte de sabotatge d’un intrús en el món de negocis, transaccions i inversions que ha escollit Ines, per fer-li recordar a ella allò de lo qual ha prescindit, ha abdicat o ha renunciat.\nSovint, la història pren un caire de conte modern, amb un pare disfressat de monstre o d’ésser deforme i grotesc que, entre altres moments destacats, propiciarà un moment immens i commovedor, l’autèntica abraçada d’una filla envers el seu pare, disfressat, en un instant absolut i prodigiós, que arriba després d’una cadena de comiats. Un melodrama adult i valent, que no juga a la concessió fàcil i gratificant, per acabar mostrant sense embuts el pòsit del temps i la càrrega de les nostres eleccions.\nUn melodrama majúscul amb interpretacions esplèndides dels seus dos protagonistes principals que converteixen a aquest film de l’alemanya Maren Ada en una de les fermes candidates per aconseguir un lloc en el palmarès.\nPrevious Post: Àgora Cultural organitza diferents actes durant la setmana vinent\nNext Post: Una vintena de motos clàssiques i antigues prenen la carretera